Lambert prøvespilte for non-league laget Marine, før han fikk plass hos Blackpool i august 1998 som 16-åring. Han debuterte som profesjonell fotballspiller den 7. august 1999 som 17 år gammel, da han kom inn som innbytter i det 68. minutt i en kamp mot Wrexham på Bloomfield Road. Han spilte to kamper til, som innbytter i 1999–2000 sesongen. Sesongen etterpå hadde Lambert en måned-for-måned kontrakt, og slåss for å beholde en plass på reservelaget. Han ble frigitt av Steve McMahon i november 2000.